

Rapporteringskrav fra den tekniske ekspert

Tjekliste til teknisk ekspert til brug ved vurdering og overholdelse af krav ifm. tilskudsordning til elintensive virksomheder

Certificeringsorganet skal sørge for at den tekniske ekspert skriftligt rapporterer, hvorvidt kravene til energigennemgang, screening m.v. er opfyldt i henhold til energiledelsessystemet efter ISO 50001-standarden og Energistyrelsens gældende Kravsspecifikation ifm. aftaler om energieffektivisering mellem elintensive virksomheder og Energistyrelsen. Rapporteringen kan ske ved udfyldelse af nedenstående tjekliste eller ved anden rapportering af tilsvarende omfang.

Tjeklisten anvendes ved audits af energiledelsessystemet efter ISO 50001-standarden og Energistyrelsens gældende Kravsspecifikation ifm. aftaler om energieffektivisering mellem elintensive virksomheder og Energistyrelsen.

Tjeklisten skal vedlægges det certificerende organs rapport og skal indsendes til Energistyrelsen i forbindelse med indgåelse og opretholdelse af aftale om energieffektivisering mellem elintensive virksomheder og Energistyrelsen.

Tjeklistens spørgsmål skal besvares med referencer/bemærkninger.

|  |  |
| --- | --- |
| Virksomhed |  |
| Audit type |  |
| Audit dato |  |
| Navn på teknisk ekspert(er) |  |
| Dato for udfyldelse |  |

**Tjekliste ifm. certificeringsaudit**

|  |  |  |  |
| --- | --- | --- | --- |
| Nr. | Krav | Opfyldt (Ja/Nej/Ikke relevant) | Reference/bemærkning |
| Spørgsmål ved certificeringsaudits. | | | |
| 1 | Er der gennemført en dækkende gennemgang af energiforholdene for en repræsentativ periode inkl. virksomhedsbeskrivelser, kortlægning af energiforbruget samt energiforbrugets fordeling på slutanvendelser, beskrivelse af tidligere energieffektiviseringsindsats osv.? |  |  |
| 2 | Er der gennemført en bred screening af mulige indsatsområder for forbedring af virksomhedens energimæssige performance (jf. bl.a. afsnit om screening i Energistyrelsens Kravsspecifikation)? |  |  |
| 2.1 | Følger beregningen af tilbagebetalingstid retningslinjerne i Energistyrelsens kravsspecifikation? |  |  |
| 3 | Er der opstillet en handlingsplan for virksomhedens kommende energieffektivisering og afspejler handlingsplanen virksomhedens energiforbrugsprofil, erfaring og historik med energieffektivisering såvel som konkrete tekniske muligheder: |  |  |
| 3.1 | Er der planlagt konkrete investeringsprojekter for de mest energitunge processer og anlæg samt for øvrige væsentlige områder? |  |  |
| 3.2 | Er der fokus på forbedring af energieffektivitet via bedre styring i forhold til nøgletal og ved forbedret operatøradfærd, herunder træning og uddannelse? |  |  |
| 3.3 | Er der taget stilling til muligheder for at forbedre energieffektivitet gennem forbedret vedligehold af specielt energitunge processer og anlæg? |  |  |
| 3.4 | Er der taget stilling til muligheder for at forbedre energieffektivitet via procedurer for indkøb og projektering af nyt procesudstyr og anlæg? |  |  |
| 3.5 | Er alle relevante emner for særlige undersøgelser, som fremgår af Energistyrelsens Katalog over særlige undersøgelser, gennemgået? |  |  |
| 3.6 | Er der planer om væsentlige indkøb/og eller nyanlæg det kommende år og er de adresseret i handlingsplanen? |  |  |
| 3.7 | Er andre relevante forhold vedr. handlingsplanen vurderet? |  |  |
| 4 | Er det kommende års energiforbrug vurderet inkl. målsætning for forbedring af energipræstationen? |  |  |
| 5 | Er målsætningen for forbedring i energipræstation baseret på konkrete mål i energi-handlingsplanen? |  |  |
| 6 | Er der defineret indikatorer, som kan måle om virksomhedens mål i handlingsplanen realiseres? |  |  |
| 7 | Anvender virksomheden operationelle nøgletal på passende niveau til at kontrollere udviklingen i energiforbrug for særligt energitunge processer og anlæg eller for særlige indsatsområder? |  |  |
| 7.1 | Er det klart defineret hvem der er ansvarlige for virksomhedens nøgletal? |  |  |
| 7.2 | Er der klare procedurer for opfølgning på udviklingen i nøgletal? |  |  |
| 8 | Er det identificeret hvilke personer og medarbejdergrupper, som har indflydelse på energiforbruget? |  |  |
| 9 | Er der etableret et energiledelsesteam med involvering af de energimæssigt set mest relevante personer? |  |  |
| Supplerende spørgsmål ved årlige audits. | | | |
| 10 | Har virksomheden konkret forbedret sin energieffektivitet? |  |  |
| 11 | Kan de opnåede forbedringer verificeres? |  |  |
| 12 | Har virksomheden et overblik (liste) over hvilke energibesparende tiltag, som er gennemført, fx: |  |  |
| 12.1 | Konkrete investeringsprojekter? |  |  |
| 12.2 | Forbedringer via bedre styring og operatøradfærd? |  |  |
| 12.3 | Ændrede vedligeholdelsesprocedure for energiforbrugende anlæg? |  |  |
| 12.4 | Andet? |  |  |
| 13 | Er virksomhedens energikortlægning og screening opdateret? |  |  |
| 13.1 | Afspejler gennemførte effektiviseringer sig i ændringer i kortlægningen? |  |  |
| 13.2 | Er der i kortlægningen taget højde for eventuelle ombygninger og nyanlæg? |  |  |
| 13.3 | Afspejler kortlægningen eventuelle ændringer i procesparametre og recepter? |  |  |
| 14 | Er der fremdrift i handlingsplanen? |  |  |
|  | Er der ændringer i handlingsplanen, som påvirker de særlige undersøgelser og besparelsesprojekter med under 5 års tilbagebetalingstid? |  |  |
| 14.1 | Er der fremdrift i de særlige undersøgelser? |  |  |
| 14.2 | Er der identificeret nye besparelsesprojekter med under 5 års tilbagebetalingstid og fremgår disse i handlingsplanen? |  |  |
| 15 | Har ledelsens evaluering forholdt sig til: |  |  |
| 15.1 | Udvikling i overordnede og operationelle energinøgletal? |  |  |
| 15.2 | Overordnede virksomhedsplaner, som vil kunne influere på kommende års energinøgletal? |  |  |
| 15.3 | Ressourcer og budgetter til realisering af handlingsplan for det kommende år? |  |  |